open-index/open-wikipedia-markdown huggingface dataset:
Grootblouoorglansspreeu

Die **Grootblouoorglansspreeu** (*Lamprotornis chalybaeus*) is 'n algemene standvoël in savanne en mopanieboomveld. Die voël is 24&nbsp;cm groot en weeg 68 – 105 gram. In Engels staan die voël bekend as die *Greater blue-eared starling*.

## Fotogalery 

Greater Blue-eared Glossy-Starling RWD.jpg|Rugkant van die spesie
Greater Blue-eared Starling (Lamprotornis chalybaeus) (33227998891).jpg|Nabyskoot van veredos
3DSC06108.2 Greater Blue-eard Glossy Starling (Lamprotornis chalybaeus nordmanni, Grünschwanz-Glanzstar).JPG|Indiwidu in Krugerwiltuin

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooivalk

**Rooivalk** kan na die volgende verwys:

* Roofvoëls in die familie Falconidae, sien bv. kleinrooivalk, kransvalk en toringvalk
* Die aanvalshelikopter in Suid-Afrika gebou, sien Denel Rooivalk

## Sien ook 
* Lys van Suider-Afrikaanse voëls volgens wetenskaplike name
32ste Oscar-toekenningsaand

Die **32ste Oscar-toekenningsaand** is op 4 April 1960 deur die Academy of Motion Picture Arts and Sciences in Hollywood gehou om erkenning te gee aan die rolprente van 1959.

Die drie en ’n half uur lange epiese drama *Ben-Hur* van MGM (met onder meer ’n strydwaresies van 11 minute) het 11 Oscars gewen en so die vorige jaar se rekord van nege Oscars deur *Gigi* gebreek. Met sy 11 van 12 benoemings wat dit gewen het, was dit destyds die mees bekroonde rolprent van alle tye – dit is eers in 1998 geëwenaar deur *Titanic* en in 2004 deur *The Lord of the Rings: The Return of the King*.

*Ben-Hur* was ’n reproduksie van MGM se eie stilrolprent van 1926 met dieselfde titel en was teen $15 miljoen die duurste prent tot nog toe. Albei prente is gebaseer op generaal Lew Wallace se roman oor die opkoms van die Christendom wat in 1880 die eerste keer gepubliseer is.

*Ben-Hur* was ook net die derde prent wat die Oscar vir beide beste akteur en beste manlike byspeler gewen het. Die volgende prent wat dit kon regkry, was *Mystic River* in 2004.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Buster Keaton
* Lee De Forest

### Jean Hersholt- Humanitêre Prys 
* Bob Hope

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
33ste Oscar-toekenningsaand

Die **33ste Oscar-toekenningsaand** is op 17 April 1961 deur die *Academy of Motion Picture Arts and Sciences* in Santa Monica, Kalifornië, gehou om erkenning te gee aan die rolprente van 1960.

*The Apartment* was die laaste swart-wit prent wat die Oscar vir beste rolprent ontvang het terwyl swart-wit films nog algemeen was, en die laaste tot in 1994 toe ''Schindler's List'' gewen het.

Gary Cooper was te siek om die seremonie by te woon en sy vriend James Stewart het die ereprys namens hom ontvang. Stewart se emosionele toespraak het daarop gedui dat iets ernstigs fout is en die volgende dag het koerante aangekondig Cooper het kanker. Hy is ’n maand later, op 13 Mei 1961, ses dae ná sy 60ste verjaarsdag, oorlede.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Gary Cooper
* Stan Laurel

### Jeugprys 
* Hayley Mills

### Jean Hersholt- Humanitêre Prys 
* Sol Lesser

## Verwysings 
## Eksterne skakels 
* Die 33ste Oscar-aand by IMDB
* Lys wenners by Infoplease
* 
* 15px Hierdie artikel is vertaal uit die Engelse Wikipedia
23ste Oscar-toekenningsaand

Die **23ste Oscar-toekenningsaand** is op 29 Maart 1951 deur die Academy of Motion Picture Arts and Sciences in Hollywood gehou om erkenning te gee aan die rolprente van 1950. *All About Eve* is vir 14 Oscars benoem en het die vorige rekord deur *Gone with the Wind* verbeter.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* George Murphy
* Louis B. Mayer

### Beste buitelandse prent 
* *The Walls of Malapaga* (Frankryk/Italië)

### Irving G. Thalberg-gedenkprys 
* Darryl F. Zanuck

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Swartpensglansspreeu

Die **Swartpensglansspreeu** (*Notopholia corusca*) is 'n gelokaliseerde algemene standvoël in kus- en rivierwoude. 

## Beskrywing 
Die voël is 'n ongereelde besoeker in die verre suide van sy gebied. Die voël is 19&nbsp;cm groot en weeg 46 - 68 gram. 

Hul iriskleur verander volgens bui of gedrag as gevolg van skommelinge in bloedvloeitempo's.

## Taksonomie 
Die spesie was voorheen bekend as *Notopholia corrusca* maar is verander na *Notopholia corusca* in 2020.

## Ander name 
In Engels staan die voël bekend as die *Black-bellied Starling*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* *Sasol Voëls van Suider-Afrika.* Struik Nature. Vierde Uitgawe 2011. 
* 

## Verwysings
35ste Oscar-toekenningsaand

Die **35ste Oscar-toekenningsaand** is op 8 April 1963 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1962.

*Mutiny on the Bounty* was die eerste en tot in 2013 die enigste reproduksie van ’n vorige jaar se Oscar-wenner vir beste rolprent wat ook benoem is vir beste prent.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Jean Hersholt- Humanitêre Prys 
* Steve Broidy

## Verwysings 
## Eksterne skakels 
* Die 35ste Oscar-aand by IMDb
* 
* 15px Hierdie artikel is vertaal uit die Engelse Wikipedia
36ste Oscar-toekenningsaand

Die **36ste Oscar-toekenningsaand** is op 13 April 1964 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1963. Die aanbieder was Jack Lemmon.

Die wenner van die Oscar vir beste prent, *Tom Jones*, is die enigste prent nog wat drie benoemings vir beste vroulike byspeler gekry het. Dit het ook die rekord geëwenaar van vyf onsuksesvolle akteursbenoemings wat in 1958 deur *Peyton Place* opgestel is.

Die wenner van die Oscar vir beste aktrise was uniek. Hoewel sy ’n byrol gespeel het en relatief min tyd op die skerm was, het Patricia Neal die kategorie gewen vir *Hud*. Dié prent was ook die laaste een nog wat twee akteurspryse gewen het sonder dat dit vir beste rolprent benoem is.

Op 71 was Margaret Rutherford die oudste wenner van ’n Oscar vir beste vroulike byspeler. Sy was maar die tweede persoon oor 70 toe sy ’n Oscar wen. Die ander persoon was Edmund Gwenn. Sidney Poitier was die eerste swart Amerikaner wat ’n Oscar vir beste akteur gewen het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Irving G. Thalberg-gedenkprys 
* Sam Spiegel

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Grootglansspreeu

Die **grootglansspreeu** (*Lamprotornis australis*) is 'n amper endemiese algemene standvoël in savanne en droë breëblaarboomveld. Die voël is 32&nbsp;cm groot en weeg 112–128&nbsp;gram. In Engels staan dit bekend as die ''Burchell's starling*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011. 

## Verwysings 
## Eksterne skakels
Langstertglansspreeu

__NOTOC__

Die **Langstertglansspreeu** (*Lamprotornis mevesii*) is 'n gelokaliseerde algemene standvoël in hoë mopanieboomveld en rivierbos. Hulle broei soms in los groepe met 3 pare in dieselfde boom. Die voël is 34&nbsp;cm groot en weeg 65 - 95 gram. In Engels staan dit as ''Meves's starling'' bekend, wat soos die Latynse spesienaam die Duitse voëlkundige Friederich Wilhelm Meves gedenk.

## Galery

Lamprotornis mevesii -Mapungubwe National Park, Limpopo, South Africa-8.jpg|Volwassene te Mapungubwe
Glossy Starling, at Kruger National Park, South Africa (13877660855).jpg|Jongeling in die Krugerwildtuin
Meves's starling, Lamprotornis mevesii, at Mapungubwe National Park, Limpopo, South Africa. (47135565862).jpg|Volwasse voël met  opmerklik koper-iriserende kleure op die sye
.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
37ste Oscar-toekenningsaand

Die **37ste Oscar-toekenningsaand** is op 5 April 1965 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1964. Die aanbieder was vir die agtste keer Bob Hope. ’n Oscar vir beste grimering is die eerste keer toegeken.

Al vier akteurspryse is gewen deur nie-Amerikaners – dit het eers weer in 2008 gebeur.

Die Oscar vir beste prent het gegaan aan *My Fair Lady*, wat jare lank ’n musiekblyspel in New York en Londen was. Die feit dat die aktrise in die hoofrol, Audrey Hepburn, nie ’n benoeming as beste aktrise gekry het nie, was omstrede. Waarskynlike redes was die ongewildheid van Hepburn as plaasvervanger van die aktrise in die oorspronklike blyspel, Julie Andrews (wat ironies dié aand die Oscar vir beste aktrise gewen het), sowel as die onthulling dat haar sang in die prent vervang is met dié van Marni Nixon.

Dit was die enigste keer in die geskiedenis dat drie rolprente 12 of meer benoemings gekry het. *Becket* en *My Fair Lady* het albei 12 gekry en *Mary Poppins* 13.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* William J. Tuttle

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
39ste Oscar-toekenningsaand

Die **39ste Oscar-toekenningsaand** is op 10 April 1967 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1966. Die aanbieder was vir die tiende keer Bob Hope.

Die suksesvolste rolprente van die aand was *A Man for All Seasons* en ''Who's Afraid of Virginia Woolf?'', wat albei verwerkings is van verhoogdramas. Laasgenoemde se 13 benoemings was die enigste keer dat ’n rolprent benoem is in elke kategorie waarvoor dit in aanmerking gekom het.

Vanessa Redgrave en Lynn Redgrave is albei benoem vir beste aktrise. Dit was die eerste keer dat twee susters saam benoem is sedert Olivia de Havilland en Joan Fontaine in 1942.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Yakima Canutt
* Y. Frank Freeman

### Irving G. Thalberg-gedenkprys 
* Robert Wise

### Jean Hersholt- Humanitêre Prys 
* George Bagnall

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
38ste Oscar-toekenningsaand

Die **38ste Oscar-toekenningsaand** is op 18 April 1966 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1965. Die aanbieder was vir die negende keer Bob Hope. Dit is die eerste Oscar-aand wat in kleur op televisie gebeeldsend is.

Twee prente was kop aan kop: *The Sound of Music* en *Doctor Zhivago* het elk 10 benoemings gekry en elk 5 Oscars gewen. Die wenner vir beste prent was egter *The Sound of Music*. Albei prente is onder die mees suksesvolle rolprente wat nog gemaak is en onder die top-10 prente wat die meeste geld gemaak het as inflasie in ag geneem word.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Irving G. Thalberg-gedenkprys 
*William Wyler

### Jean Hersholt- Humanitêre Prys 
* Edmond L. DePatie

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
40ste Oscar-toekenningsaand

Die **40ste Oscar-toekenningsaand** is op 10 April 1968 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1967. Dit sou aanvanklik op 8 April gehou word, maar is met twee dae uitgestel ná die sluipmoord op dr. Martin Luther King Jr.. Die aanbieder was weer eens Bob Hope.

Vanweë die skaarste aan swart-wit prente was daar van dié jaar af nie meer aparte kategorieë vir hulle nie. *The Graduate* was die laaste prent wat ’n Oscar net vir beste regisseur gewen het.

Alfred Hitchcock se toespraak was een van die kortstes in die geskiedenis: hy het bloot "Dankie" gesê.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Jean Hersholt- Humanitêre Prys 
* Gregory Peck

### Irving G. Thalberg-gedenkprys 
* Alfred Hitchcock

### Ereprys 
Arthur Freed

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Taalverandering

**Taalverandering** is die manier waarop die fonetiese, morfologiese, semantiese, sintaktiese en ander kenmerke van ŉ taal met die verloop van tyd verander. Alle tale verander voortdurend. Op enige gegewe tydstip bestaan daar ook binne Afrikaans variasies, wat bekend staan as sinchroniese variasie. Die veranderings wat ŉ taal met die tyd ondergaan word diachroniese variasie genoem. Taalveranderinge word in die rigtings historiese, vergelykende en kontrastiewe taalkunde asook sosiolinguistiek bestudeer. Taalhistorici bestudeer hoe ŉ taal in die verlede gepraat is en poog om te verklaar hoe huidige tale daaruit voortgevloei het, en hoe die tale onderling verwant is. Sosiolinguistiek is weer meer geïnteresseerd in die oorsprong van taalveranderings en probeer verklaar hoe die gemeenskap en maatskaplike veranderings die taal beïnvloed het. Taalrekonstruksie probeer om uit die huidige tale en historiese gegewens vroeëre tale te herkonstrueer.

## Verwysings 
* Coates, J. (1992), *Women, Men and Language*, Second Edition, Essex.
* Labov, William (1994, 2001), *Principles of Linguistic Change* (vol.I *Internal Factors*, 1994; vol.II *Social Factors*, 2001), Blackwell.
* Wardhaugh, R. (1986), *An Introduction to Sociolinguistics*, Oxford/ New York.
* Wittmann, H. (1983), "Les réactions en chaîne en morphologie diachronique." *Actes du Colloque de la Société internationale de linguistique fonctionnelle* 10.285-92.http://www.nou-la.org/ling/1983c-morphodia.pdf
34ste Oscar-toekenningsaand

Die **34ste Oscar-toekenningsaand** is op 9 April 1962 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1961. Dit was die sewende keer dat Bob Hope die aanbieder was.

Dit was die eerste keer dat twee mense die Oscar vir beste regisseur gedeel het: Robert Wise en Jerome Robbins vir "West Side Story". Die rolprentlegende Federico Fellini het sy eerste benoeming gekry as beste regisseur vir *La Dolce Vita*, hoewel die prent self nie vir beste rolprent benoem is nie.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* William L. Hendricks
* Fred L. Metzler
* Jerome Robbins

### Irving G. Thalberg-gedenkprys 
* Stanley Kramer

### Jean Hersholt- Humanitêre Prys 
* George Seaton

## Verwysings 
## Eksterne skakels 
* Die 34ste Oscar-aand by IMDB
* Lys wenners by Infoplease
* 
* 15px Hierdie artikel is vertaal uit die Engelse Wikipedia
Witgatspreeu

Die **witgatspreeu** (*Lamprotornis bicolor*) is 'n endemiese algemene standvoël in grasveld en Karoobossieveld. Hulle kom dikwels in swerms voor en soms saam met lelspreeus. Die voël is 27&nbsp;cm groot en weeg 94 - 112&nbsp;gram. In Engels staan die voël bekend as die *Pied starling*.

[duimnael|links|250px|'n Jongeling in [Rietvlei Natuurreservaat, Pretoria]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witborsspreeu

Die **witborsspreeu** (*Cinnyricinclus leucogaster*) is 'n algemene intra-Afrika trekvoël in boomveld, rivierbos en tuine. Enkeles bly die hele jaar in die noorde van die streek. Die voël is 17&nbsp;cm groot en weeg 39 – 56 gram. In Engels staan die voël bekend as die *Violet-backed Starling*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooivlerkspreeu

__NOTOC__

Die **rooivlerkspreeu** (*Onychognathus morio*) is 'n algemene standvoël in rotsagtige klowe, by kranse en in voorstede waar hulle soms op beskutte lyste van hoë geboue nes maak. Die voël pik soms ektoparasiete van vee en wild af. Die voël is 27 – 30&nbsp;cm groot en weeg 120 – 155 gram. In Engels staan dit as die *red-winged starling* bekend.

## Fotogalery 

Onychognathus morio 2.jpg|Die rooi slagvere in vlug
Red-winged starling 2017 07 08 0599.jpg|'n Wyfie te Umhlanga Rocks soek na aalwyn
Red-winged Starling 2014 02 23 6113.jpg|'n Mannetjie met ruspeprooi in KwaZulu-Natal
Onychognathus morio - Red-winged Starling (female); Table Mountain, Capetown, South Africa.jpg|Wyfie op Tafelberg, Kaapstad

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
42ste Oscar-toekenningsaand

Die **42ste Oscar-toekenningsaand** is op 7 April 1970 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1969. Daar was geen aanbieder nie.

*Midnight Cowboy* was die eerste – en tot dusver enigste – prent met ’n X-gradering wat die Oscar vir beste rolprent gewen het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Bleekvlerkspreeu

Die **Bleekvlerkspreeu** (*Onychognathus nabouroup*) is 'n amper-endemiese algemene standvoël en plaaslike nomade in rotsagtige klowe, by kranse in droë en woestynstreke. Die swerms lê soms groot afstande af om by spesifieke kosbronne te kom. Die voël pik soms ektoparasiete van sebras en antilope af. Die voël is 26 – 28&nbsp;cm groot en weeg 80 - 120 gram. In Engels staan die voël bekend as die *Pale-wingd Starling*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Indiese spreeu

Die **Indiese spreeu** (*Acridotheres tristis*) is 'n gelokaliseerde algemene standvoël in stedelike en voorstedelike gebiede en kom ook om plase voor. Die voël is vanaf Asië ingevoer en die verspreidingsgebied kring maandeliks verder uit. Hulle slaap gewoonlik kommunaal saam en pik soms ektoparasiete van vee en wild af. Die voël is 25&nbsp;cm groot en weeg 65 - 135 gram. In Engels staan die voël bekend as die *Common Myna*.

## Indringerspesie 
### Suid-Afrika 
Die voël is vir die eerste keer in 1902 in Suid-Afrika vrygelaat. Die spesie het algemeen geword en die verspreiding daarvan is groter waar menslike bevolkings groter is of waar daar meer menslike versteuring is. Die voël is berug daarvoor dat dit 'n plaag is, wat ander voëls uit hul neste skop en hul kleintjies doodmaak as gevolg van die myna se sterk territoriale instink. Die voël word as ietwat van 'n plaag en versteuring van die natuurlike habitat beskou; gevolglik is dit as 'n indringerspesie verklaar, wat vereis dat dit beheer word. 

## Fotogalery 

Common myna, Chandigarh, India.jpg|Indiese spreeu naby Sukhna-meer Chandigarh in Indië
Acridotheres tristis -Sydney, Australia-8.jpg|Indiese spreeu in Australië
Common Myna (Acridotheres tristis)- Immature at nest in Kolkata I IMG 7877.jpg|Kuikens in nes
Acridotheres tristis MHNT 227 La Reunion.jpg|Eiers

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
* Indringerspesies van Suider-Afrika

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels
44ste Oscar-toekenningsaand

Die **44ste Oscar-toekenningsaand** is op 10 April 1972 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1971. Die aanbieders was Helen Hayes, Alan King, Sammy Davis Jr. en Jack Lemmon.

Een van die hoogtepunte van die aand was een van die laaste verskynings van die aktrise, danseres en sangeres Betty Grable, wat toe kanker gehad het. Een van haar mede-akteurs van die 1940's, die sanger Dick Haymes, was saam met haar op die verhoog om die prys vir beste musiek te oorhandig. Sy is die volgende jaar oorlede.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Charlie Chaplin

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Grammatikalisering

In die taalkunde is **grammatikalisering** (ook genoem **grammatikalisasie**) ŉ proses waarvolgens leksikale items (dit is woorde in hul oorspronklike, letterlike betekenis) stelselmatig ontwikkel om grammatikale merkers te word (woorde wat 'n bepaalde funksie in taal verrig, soos byvoorbeeld 'n hulpwerkwoord wat tempus, aspek of modaliteit merk). Grammatikalisering is ŉ kragtige aspek van taal, aangesien dit nuwe funksiewoorde binne ŉ taal skep deur funksies te skei van hul oorspronklike verbuigings en gebonde konstruksies (bv. inhoudswoorde). Dit is ŉ navorsingsveld binne historiese taalkunde, in die groter studie van taalverandering, wat op spesifieke prosesse van leksikale en grammatikale verandering fokus.

Om die proses beter te begryp moet ŉ onderskeiding getref word tussen  leksikale items of inhoudswoorde, wat spesifieke leksikale betekenis het, en grammatikale items of funksiewoorde met min of geen leksikale betekenis, wat ten doel het om die grammatikale  verhoudings tussen verskillende woorde binne ŉ uiting uit te druk. Grammatikalisering is al gedefinieer as "die verandering waarvolgens leksikale terme en konstruksies in sekere linguistiese gevalle ten doel het om grammatikale funksies te verrig, en, na grammatikalisering, voortgaan om nuwe grammatikale funksies te ontwikkel ". Eenvoudig gestel is grammatikalisering die proses waarvolgens ŉ leksikale woord of woordgroep sommige of alle leksikale betekenis verloor en begin om ŉ meer grammatikale rol te vervul. Waar grammatikalisering plaasvind dra naamwoorde en werkwoorde sekere leksikale betekenis wat met tyd gevorm is tot grammatikale items soos huplwerkwoorde, kasus- of naamvalmerkers, verbuigings en voegwoorde.

ŉ Voorbeeld van grammatikalisering is die werkwoord *hê* wat dui op *om te besit*, bv. *Jan het ŉ kar*. In die verledetyd *Jan het ŉ kar gekoop *kan die werkwoord *hê *nie volgens sy oorspronklike betekenis verstaan word, maar dit word as hulpwerkwoord bygevoeg en gebruik as tempus- of tydmerker. Grammatikalisering het hier plaasgevind waar die inhoudswoord *hê* ‘n bykomende funksiewoord geword het. In 'n volgende stap kan die gegrammatikaliseerde woord sy inhoudsfunksie heeltemaal verloor. Dit het bv. in Spaans gebeur waar die werkwoord *haber* ("hê") net nog as hulpwerkwoord gebruik word en in sy inhoudsfunksie deur *tener *("hou") vervang is.

## Verwysings
HMS Pelorus

duimnael|300px|Die HMS Pelorus in 1943.

Die '*HMS *Pelorus''''' was 'n mynveër van die Britse Vloot tydens die Tweede Wêreldoorlog. Hy is van die Algerine-klas en het onder andere diens gedoen tydens die D-dag-inval oor die Engelse Kanaal. Gedurende 1947 is die skip na Simonstad gestuur; die vlootbasis daar was nog deur die Britse Vloot beheer. Hy is toe herdoop na die *HMSAS Maritzburg*. Op 21 Januarie 1948 is hy weer herdoop, die keer as die *HMSAS Pietermaritzburg*. Gedurende 1961 is sy naam verander na die *SAS Pietermaritzburg*. SAS staan vir Suid-Afrikaanse Skip. Gedurende 1962 is hy vernuwe en kort daarna was hy in 'n botsing betrokke met HMS *Leopard*, 'n Britse fregat. Een Britse seeman het gesterf. Gedurende 1991 is hy uit diens gestel en is op 19 November 1994 by Miller's Point, Simonsbaai gekelder.

Die wrak was sedertdien 'n gewilde plek vir amateurduikers. Weens vandalisme deur die duikers is die wrak as erfenisterrein verklaar sodat plunderaars vervolg kan word.

## Bron 
* *Oorlogskip se rusplek erfenisarea*. Beeld. 27 September 2013.
Europese spreeu

Die **Europese spreeu** (*Sturnus vulgaris*) is 'n algemene standvoël in dorpe en op oop landbougrond. Die voël is vanaf Europa ingevoer en brei nog steeds sy verspreidingsgebied uit vanaf die oorspronklike invoerpunt in Kaapstad. Die voël is 20 – 22&nbsp;cm groot en weeg 65 - 95 gram. In Engels staan die voël bekend as die *Common Starling*.

Sy vestiging in Ysland, waar hy sedert 1940 inheems voorkom, het sonder die regstreekse toedoen van die mens plaasgevind, maar hierdie spreeus is daadwerklik in lande soos Australië, Nieu-Seeland en Suid-Afrika (in 1899 deur Cecil Rhodes) ingevoer.

Aan die einde van die vorige eeu is verskeie pogings onderneem om die Europese spreeu in Noord-Amerika te vestig. Op een na was almal onsuksesvol: Net die 100 voëls wat in Central Park, die hartjie van New York, losgelaat is, het begin broei en 40 jaar later was Europese spreeus oor die hele Noord-Amerika versprei.

## Fotogalery 

Colourful starling.jpeg|Subspesie S. v. vulgaris in Noord-Ierland.
Sturnus vulgaris faroensis.jpg|Subspesie S. v. faroensis in die Faroëreilande
Sturnus vulgaris, Donetsk 025.jpg|S. v. tauricus in die Oekraïne
Starling chicks Clarinbridge.jpg|Kuikens wag om gevoer te word
Starling eggs.jpeg|Eiers

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* Wêreldspektrum, 1982, , volume 26, bl. 123
**Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Lelspreeu

Die **Lelspreeu** (*Creatophora cinerea*) is 'n voël en algemene nomade op grasveld, landbougrond, savanne en oop boomveld. Die voël kom feitlik oor die hele Suider-Afrika voor. Hulle kom dikwels in groot swerms voor en sluit gereeld by ander spreeus aan. Die voël is 19 – 21&nbsp;cm groot en weeg 52 - 84 gram. In Engels staan die voël bekend as die *Wattled starling*.

duimnael|links|Mannetjie in nie-broeigewaad
duimnael|links|Mannetjie by Polokwane, Limpopo

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Roosspreeu

Die **Roosspreeu** (*Pastor roseus*) is 'n seldsame Palearktiese broeiende voël en swerwer wat oorwinter in Suid-Asië. Die voël is nog net tweekeer opgeteken in Suid-Afrika, eenkeer in die Kgalagadi-oorgrenspark en die ander keer by Kasane in Noord-Botswana. Die voël is 20 – 22&nbsp;cm groot en weeg 62 – 88 gram. In Engels staan die voël bekend as die *Rose-coloured Starling*.

[duimnael|links|In [Hyderabad, Indië.]]
duimnael|links|Eiers
duimnael|links|Roosspreeus trek in 'n boom saam voor sononder.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
48ste Oscar-toekenningsaand

Die **48ste Oscar-toekenningsaand** is op 29 Maart 1976 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1975. Die aanbieders was Walter Matthau, Robert Shaw, George Segal, Goldie Hawn en Gene Kelly.

Die suksesvolste prent van die aand was Miloš Forman se ''One Flew Over the Cuckoo's Nest*, die eerste prent sedert *It Happened One Night'' wat al die top-kategorieë gewen het: beste rolprent, akteur, aktrise, regisseur en draaiboek (verwerk).

Op 80-jarige ouderdom was George Burns die oudste akteur wat tot in daardie stadium ’n Oscar gewen het. Sy rekord is in 1990 deur Jessica Tandy oortref – sy was ook 80, maar ’n paar maande ouer.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Irving G. Thalberg-gedenkprys 
* Pandro S. Berman

### Jean Hersholt- Humanitêre Prys 
* Jules C. Stein

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Alfred Donné

**Alfred Donné** (* 13 September 1801 - † 7 Maart 1878) was ’n Franse bakterioloog en dokter.  Donné is bekend vir die ontdekking van *trichomonas vaginalis* en leukemie. Hy is ook die uitvinder van die fotoëlektriese mikroskoop.

Léon Foucault was Donné se student en laboratoriumassistent en Donné het Foucault se vriend en ondersteuner gebly tot Foucault se afsterwe.

## Bronne 
*  
*  
*  

## Eksterne skakels 
*  Alfred Donné
49ste Oscar-toekenningsaand

Die **49ste Oscar-toekenningsaand** is op 28 Maart 1977 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1976. Die aanbieders was Richard Pryor, Jane Fonda, Ellen Burstyn en Warren Beatty.

Peter Finch was die eerste akteur wat ’n nadoodse Oscar gewen het; die volgende akteur wat dit gedoen het, was Heath Ledger 32 jaar later. Beatrice Straight was die akteur wat die kortste tyd op die skerm was wat ’n Oscar gewen het: vyf minute veertig sekondes in *Network*.

*Network* was die laaste prent (soos in 2013) wat vyf benoemings vir toneelspel gekry het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Geelbekrenostervoël

Die **Geelbekrenostervoël** (*Buphagus africanus*) is 'n gelokaliseerde algemene standvoël van savanne en breëblaarboomveld, dikwels by water. Hulle word gewoonlik gesien by buffels, renosters, seekoeie en grootvee. Die voël is 20&nbsp;cm groot en weeg 53 - 71 gram. In Engels staan die voël bekend as die *Yellow-billed oxpecker*.

duimnael|links
duimnael|links

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooibekrenostervoël

Die **Rooibekrenostervoël** (*Buphagus erythrorhynchus*) is 'n gelokaliseerde algemene standvoël van savanne en boomveld en dwaal gereeld tot buite sy normale gebied. Hulle word gewoonlik by wild en vee gesien. Die voël is 19&nbsp;cm groot en weeg 42–59&nbsp;gram. In Engels staan die voël bekend as die *Red-billed Oxpecker*.

## Fotogalery 

Lêer:Red-billed Oxpecker Eggs JM.jpg|Eier van die rooibekrenostervoël.
Lêer:Impala mutualism with birds wide.jpg|'n Rooibekrenostervoël vreet bosluise op ander diere soos hierdie rooibok.
Lêer:Red-billed oxpecker (Buphagus erythrorhynchus) on impala (Aepyceros melampus).jpg|'n Rooibekrenostervoël op 'n rooibokooi in die Nasionale Chobewildtuin, Botswana.
Lêer:Oxpeckers on Kudu.jpg|Op 'n koedoekoei in die Pilanesberg Nasionale Park, Suid-Afrika.
Lêer:African buffalo (Syncerus caffer) male with Oxpecker.jpg|Op 'n buffel in Suid-Afrika.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels
50ste Oscar-toekenningsaand

Die **50ste Oscar-toekenningsaand** is op 3 April 1978 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1977. Bob Hope was vir die 18de en laaste keer die aanbieder.

Twee van die jaar se grootste wenners was *Star Wars Episode IV: A New Hope*, wat veral in die tegniese kategorieë uitgeblink het, en *Annie Hall*, wat vier van sy vyf benoemings gewen het, onder meer beste rolprent, aktrise en regisseur. Die seremonie word ook onthou vir die politiek gelaaide toespraak van Vanessa Redgrave.

*The Turning Point* het ’n nuwe rekord opgestel vir die prent met die meeste benoemings wat nie een Oscar gewen het nie met 11 benoemings. Die vorige rekord is gehou deur *Peyton Place* en *The Little Foxes*, elk met 9 benoemings. Nog net *The Color Purple* kon dit sedertdien ewenaar.

*Annie Hall* was die laaste beste prent wat net vyf benoemings gekry het tot *The Departed* 29 jaar later in 2006.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Margaret Booth
* Gordon E. Sawyer
* Sidney P. Solow

### Jean Hersholt- Humanitêre Prys 
* Charlton Heston

### Irving G. Thalberg-gedenkprys 
* Walter Mirisch

## Redgrave se toespraak 
Tydens die seremonie het Vanessa Redgrave die Oscar vir beste vroulike byspeler gewen vir *Julia*. Sy het in haar toespraak die volgende aanmerkings gemaak:

Twee uur later het Paddy Chayefsky, toe hy die wenner vir beste skryfwerk moes aankondig, geantwoord:

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Kaapse suikervoël

duimnael|links|Wyfie in Suid-Afrika
duimnael|links|Mannetjie drink nektar
Die **Kaapse suikervoël** (*Promerops cafer*) is 'n endemiese, algemene standvoël en plaaslike nomade in fynbos en besoek tuine en kusstreke – hoofsaaklik in die somer. Die voël is 28–44&nbsp;cm groot en weeg 25–50&nbsp;gram. In Engels staan die voël bekend as die *Cape sugarbird*. Die Kaapse suikervoël is een van die provinsie Wes-Kaap se amptelike simbole.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels
Kleinblouoorglansspreeu

Die **kleinblouoorglansspreeu** (*Lamprotornis elisabeth*) is 'n algemene standvoël in miombo-boomveld. Hulle kom dikwels in groot swerms voor in die winter. Die voël is 19&nbsp;cm groot en weeg 52 - 66 gram. In Engels staan die voël bekend as die *miombo blue-eared starling*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Spitsstertglansspreeu

__NOTOC__

Die **spitsstertglansspreeu** (*Lamprotornis acuticaudus*) is 'n seldsame standvoël wat tot die Sturnidae behoort. Dit is 'n sosiale spesie wat inheems is aan die subtrope van Afrika suid van die ewenaar. Die voël is 26&nbsp;cm groot van snawel- tot stertpunt, en weeg 61 tot 76 gram. In Engels staan dit as die *sharp-tailed starling* bekend.

## Subspesies
Daar is twee subspesies:
* *L. a. acuticaudus* – noord en noordoostelik, meer tropiese boomveld
* *L. a. ecki* – droër boomveld na die suidweste

## Habitat en verspreiding
Dit is 'n plaaslike nomade in digte of oop breëblaarboomveld (veral miombo- en kiaatveld) en droë rivierbeddings, wat dikwels in klein swerms voorkom. Dit is aangeteken in Angola, noordelike Botswana, die suidelike DRK, verre noordelike Namibië, westelike Tanzanië, en Zambië.

## Voorkoms
[duimnael|links|'n Illustrasie deur [John Gerrard Keulemans|Keulemans wat die uniek gespitste stertvorm duidelik toon]]
Die veredos is die tipiese glansende blougroen kleur van die *Lamprotornis*-spreeus, maar die stert is uniek gepunt. Die oogkleur van mannetjies is rooi, en dié van wyfies is oranje. Die oogkleur van jongvoëls is geel.

## Gewoontes
Hulle vreet hoofsaaklik vrugte, soos vrugte van die bloubos, maar vang ook insekprooi. Hulle maak in boomholtes nes, en benut ook ou neste van ander voëls soos dié van houtkappers en spegte. In die suide strek die nesperiode van Augustus tot Oktober. Die sang is 'n warboel van kwetterklanke en die roep is 'n stygende "sweeit".

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels
François Mitterrand

**François Mitterrand** (26 Oktober 1916 – 8 Januarie 1996) was 'n Franse sosialistiese staatsman wat die amp van staatspresident van die Franse Republiek en ex officio Mede-Prins van Andorra (1981–1995) beklee het. Hy was vanaf 1959 tot 1981 ook burgemeester van Château-Chinon (Nièvre) gewees.

Hy het 2 keer onsuksesvol as president gestaan, naamlik in 1965 teen genl. Charles de Gaulle en in 1974 teen mnr. Valéry Giscard d'Estaing. Francois Mitterrand is op 26 Oktober 1916 in Jarnac in die Charente-distrik van Frankryk gebore.

Hy het grade in die regte, klassieke studies en staatsleer verwerf en is 'n prokureur van beroep. In 1940 is hy deur die Duitsers gevange geneem, maar het 1 ½ jaar later ontsnap. Na die oorlog het hy die Nasionale Beweging vir Krygsgevangenes gestig en hom aan die probleme van oudgediendes gewy. Die toekenning van die Legioen van Eer, die Croix de Guerrem (oorlogskruis) en die Roset van die Weerstand is aan hom toegeken.

Mitterrand was politieke redakteur van die koerant *Le Courrier de la Nievre* en het 'n aantal boeke oor die sosialisme geskryf, onder meer *Un sosialisme du possible* ("ŉ Sosialisme van die moontlike"- 1971), *La Rose au poing* ("Die roos en die vuis" - 1973) en *lci et maintenant* ("Hier en nou" - 1980). Mitterrand se nasionale politieke loopbaan het in 1946 begin toe hy as afgevaardigde van die Nievregebied in Sentraal-Frankryk tot die Nasionale Vergadering verkies is.

Behalwe die tydperk 1959 tot 1962, toe hy senator was, het hy tot met sy verkiesing as president in die Vergadering gedien, waar hy lid was van die komitee insake buitelandse sake.

In 1967 is hy tot lid van die Europese Parlement benoem en in 1979 het hy 'n setel in die liggaam se eerste verkiesing gewen. Mitterrand was van 1948 tot 1957 lid van die Franse kabinet, waartydens hy verskeie belangrike poste beklee het. Hy was onder andere van 1954 tot 1955 minister van binnelandse sake en van 1956 tot 1957 minister van justisie.

Hy het 2 keer as kandidaat vir die presidentskap gestaan, maar sonder sukses: in 1956 as kandidaat vir die nie-Kommunistiese linkses, toe hy 45,5 % stemme ontvang het en teen genl. De Gaulle verloor het, en in 1974 as kandidaat van die linkse Koalisie, toe hy 49,1 9 % stemme ontvang het en teen Giscard d'Estaing verloor het. In die verkiesing van 1981 het hy 51,76% teenoor Giscard d'Estaing se 48,24 % stemme ontvang.

Mitterrand se betrokkenheid by die Sosialisteparty dateer uit 1946 toe hy hom by die Demokratiese en Sosialistiese Weerstandsunie aangesluit het. Hy het verskeie posisies in die organisasie beklee en het hom later by die Federasie van die Demokratiese en Sosialistiese linkses aangesluit. In 1964 het hy lid geword van die Komitee van die Republikeinse Instituutkonvensie. Van 1971 tot met sy verkiesing as president was hy ook sekretarisgeneraal van die Sosialisteparty.

## Bronnelys 
* Wêreldspektrum, 1982, , volume 19, bl. 123
52ste Oscar-toekenningsaand

Die **52ste Oscar-toekenningsaand** is op 14 April 1980 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1979. Die aanbieder was Johnny Carson.

Onder die benoemdes vir beste manlike byspeler was die agtjarige Justin Henry (hy was die jongste benoemde nog in dié kategorie) en die 79-jarige Melvyn Douglas. Die ouderdomsgaping tussen hulle was die grootste nog (tot in 2013) tussen twee mededingende akteurs.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Hal Elias
* Alec Guinness

### Medalje van aanbeveling 
* John O. Aalberg, Charles G. Clarke en John G. Frayne

### Jean Hersholt- Humanitêre Prys 
* Robert Benjamin

### Irving G. Thalberg-gedenkprys 
* Ray Stark

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Dunning-Kruger-effek

duimnael|Die Dunning-Kruger-effek

Die **Dunning-Kruger-effek** is ’n denkfout waarin relatief onbekwame indiwidue aan denkbeeldige meerderwaardigheid ly en hul eie vermoë foutiewelik veel hoër ag as wat dit werklik is. Die denkfout is in 1999 eksperimenteel waargeneem deur David Dunning en Justin Kruger van Cornell Universiteit. Die studie is wyd gepopulariseer deur die media.  

Dunning en Kruger het die denkfout toegeskryf aan die metakognitiewe onvermoë van die onbekwame om hul eie vermoënsvlak akkuraat te evalueer.  Hulle navorsing het ook die omgekeerde voorgestel: dat hoogs bekwame indiwidue hul relatiewe bekwaamheid geringskat met die verkeerdelike veronderstelling dat take wat vir hulle maklik is, ook vir ander maklik is.

## Voorstel 
Die fenomeen is aanvanklik getoets in ’n reeks eksperimente wat in 1999 deur David Dunning en Justin Kruger van die Sielkundedepartement aan die Cornell-universiteit gepubliseer is.  Die studie is geïnspireer deur die geval van McArthur Wheeler, ’n man wat twee banke beroof het nadat hy sy gesig met suurlemoensap besmeer het in die foutiewe indruk dat, omdat suurlemoensap as onsigbare ink gebruik kan word, sy gesig nie deur die kringtelevisiekameras opgeneem sou word nie.  Hulle het opgemerk dat vroeëre studies wat die onkunde van prestasiestandaarde voorstel, die gevolg is van ’n hoë mate van onbekwaamheid. Hierdie patroon is waargeneem in studies van vaardighede wat wissel van leesbegrip, die bestuur van ’n motorvoertuig en die speel van skaak of tennis.

Dunning en Kruger het voorgestel dat, vir ’n gegewe vaardigheid, onbekwame mense:

* sal neig om hul eie vaardigheidsvlak te oorskat;
* sal misluk om werklike vaardighede in ander raak te sien;
* sal misluk om die uiteinde van hul onbekwaamheid te herken;
* hul eie vorige tekort aan vaardighede herken en erken *indien* hulle aan opleiding vir daardie vaardigheid blootgestel word.

Dunning het intussen ’n analogie opgestel (“die anosognosie van die alledaagse lewe”) met ’n toestand waarin ’n persoon wat aan ’n fisiese gestremdheid as gevolg van breinskade ly, onbewus is van die gestremdheid of die bestaan daarvan ontken. Dit geld selfs vir ernstige gestremdhede soos blindheid en verlamming: “Indien u onbevoeg is, kan u nie weet dat u onbevoeg is nie… Die nodige vaardighede om ’n korrekte antwoord te verskaf is presies dié vaardighede wat nodig is om ’n regte antwoord te herken.”

## Teenbewyse 
Talle studies het bewys dat wanneer enige data gegroepeer word soos dikwels in hierdie studies gedoen word, 'n statistiese artifak genaamd outokorrelasie voorkom. Die implikasie is dat die effek nie bestaan nie, Hierdie siening word ook deur studies ondersteun wat teenstrydig is met die oorspronklike studie.

## Sien ook 
* Narsisme

## Verdere leesstof 
* 

## Verwysings
Jangroentjie

Die **jangroentjie** (*Nectarinia famosa*) is 'n algemene standvoël, nomade en plaaslike trekvoël in fynbos grasveld en bergstruikveld. Die voël is 14 – 25&nbsp;cm groot en weeg 11 - 25 gram. In Engels staan die voël bekend as die *Malachite sunbird*.

duimnael|links|Mannetjie in Suid-Afrika
duimnael|links|Wyfie besig om te vreet

## Subspesies 
Daar is 2 subspesies:
* *N. f. cupreonitens*: van Eritrea en Ethiopië tot oostelike Zambië, noordelike Malawi en noordelike Mosambiek.
* *N. f. famosa*: oostelike Zimbabwe, westelike Mosambiek en Suid-Afrika.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
51ste Oscar-toekenningsaand

Die **51ste Oscar-toekenningsaand** is op 9 April 1979 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1978. Dit was die eerste van verskeie agtereenvolgende seremonies waarvan die geselsprogramaanbieder Johnny Carson die aanbieder was.

Die twee gunstelinge vir beste prent was *Coming Home* en *The Deer Hunter*, albei anti-oorlogsflieks wat die Amerikaners se afkeer van die Viëtnamoorlog versinnebeeld het. John Wayne, wat twee maande later aan maagkanker oorlede is, het sy laaste openbare verskyning gemaak om die Oscar aan die vervaardigers van *The Deer Hunter* te oorhandig.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Laurence Olivier
* Walter Lantz
* King Vidor
* Museum of Modern Art

### Medalje van aanbeveling 
* Linwood G. Dunn, Loren L. Ryder en Waldon O. Watson

### Jean Hersholt- Humanitêre Prys 
* Leo Jaffe

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Rooiborssuikervoël

Die **Rooiborssuikervoël** (*Promerops gurneyi*) is 'n endemiese, gelokaliseerde algemene standvoël en gedeeltelike trekvoël by lappe blommende proteas en aalwyne. Sommige beweeg in die winter na laer hoogtes. Die voël is 23 – 29&nbsp;cm groot en weeg 24 - 46 gram. In Engels staan die voël bekend as die ''Gurney's Sugarbird''.

duimnael|links|'n Rooiborssuikervoël

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
1997 Super 12-seisoen

Die **1997 Super 12-seisoen** het in Februarie 1997 afgeskop met voorseisoenwedstryde wat van middel Januarie gespeel is.  Dit het op 31 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Punte teen (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in ’n rondomtaliewedstryd verdien.  Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.  ’n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan ’n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Afskoptye is in die land waar die wedstryd gespeel is***

### Week 1 
### Week 2 
### Week 3 
### Week 4 
### Week 5 
* **Sondag 30 Maart eindig dagligbesparing in Australië en Nieu-Seeland.**
* **Paasnaweek**

### Week 6 
### Week 7 
### Week 8 
### Week 9 
### Week 10 
### Week 11 
### Week 12 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Sien ook 
* Super 14 konsessie-areas
* Lys van Superrugbyrekords